અમદાવાદ, 28 ઓક્ટોબરઃ અમદાવાદ નજીક ખંભાતના અખાત પાસેથી મોટી માત્રામાં ક્રૂડ ઓઇલનો જથ્થો મળી આવ્યો છે, જે આ વર્ષમાં ક્રૂડનો સૌથી મોટો જથ્થો હોવાનું મનાઇ રહ્યું છે. શહેરની જય મધોક જૂથની જય પોલિકેમ(ઇન્ડિયા) લિમિટેડે ખંભાત બેઝીનના બ્લોક સીબી-ઓએનએન 2009/8માં ડ્રીલ કરેલા પ્રથમ કૂવામાં જ આ ક્રૂડ ઓઇલ મળી આવ્યું હતું. કંપનીએ ગયા વર્ષે જુલાઇમાં બે કૂવામા ડ્રીલિંગ કર્યું હતું અને બન્ને કૂવામાંથી ક્રૂડ ઓઇલનો જંગી જથ્થો મળી આવ્યો છે.